
[image: image1.png]



  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 19 decembrie 2011

PL-x 715/2011


AVIZ

asupra

proiectului de Lege privind modificarea şi completarea Legii nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind modificarea şi completarea Legii nr.263/2010 privind sistemul unitar de pensii publice, trimis cu adresa nr. PL-x 715 din 5 decembrie 2011, înregistrat cu nr.31/1197 din 7 decembrie 2011.
Proiectul de lege a fost adoptat de Senat, în şedinţa din 28 noiembrie 2011, în condiţiile articolului 115 alineatul (2) teza a III-a din Constituţia României, republicată, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea şi completarea Legii nr.263/2010 privind sistemul unitar de pensii publice, cu modificările şi completările ulterioare, în sensul luării unor măsuri pentru persoanele care beneficiază de pensii de invaliditate.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 19 decembrie 2011.

Membrii Comisiei au examinat proiectul de lege supus avizării, expunerea de motive, punctul de vedere al Guvernului României, transmis cu adresa nr.1856 din 11 august 2011, conform căruia Guvernul nu susţine adoptarea iniţiativei legislative, avizul nefavorabil al Consiliului Economic şi Social, transmis cu adresa nr.2488 din 3 iunie 2011 şi avizul favorabil cu observaţii şi propuneri al Consiliului Legislativ, aviz cu nr.682 din 21 iunie 2011.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege întrucât prin adoptarea Legii nr.263/2010 s-au  implementat criterii mai stricte pentru acordarea pensiei de invaliditate, în vederea reducerii numărului de pensionari de invaliditate, urmărindu-se descurajarea pensionărilor de invaliditate abuzive, nejustificate medical. 
Iniţiatorii propunerii legislative nu precizează sursele financiare necesare aplicării măsurilor propuse, încălcându-se astfel dispoziţia art.138 alin.(5) din Constituţia României, republicată şi ale art.15 alin.(1) din Legea nr.500/2002 privind finanţele publice, cu modificările şi completările ulterioare. 
În raport de obiectul şi conţinutul reglementării, iniţiativa legislativă face parte din categoria legilor organice.

                                             PREŞEDINTE,                          
                 SECRETAR,

                                              Daniel Buda                                               Gabriel Andronache

Consilier parlamentar,

Rodica PENESCU

